I 2013 kom der ideer frem om at indføre +Way, der er Movias udgave af [[bus rapid transit]] (BRT) med højklassede busser, [[busbane]]r og stoppesteder, i Køge. Planen var at omdanne og forlænge den nordlige del af linje 101A, så den ville køre som +Way mellem Køge Station og den kommende [[Køge Nord Station]] på København-Ringsted-banen. Den forlængede linje ville betjene et nyt boligområde ved den nye station og undervejs passere [[Sjællands Universitetshospital, Køge]] og Campus Køge, der begge havde vokseværk. Hvis projektet gennemførtes, forventedes anlægsudgifterne at løbe op i ca. 40 mio. kr., hvilket forventedes opvejet af øgede passagertal.<ref>{{Cite web |url=https://www.moviatrafik.dk/media/4432/aarsberetning-2013.pdf |title=Årsberetning 2013, s. 20-21 |access-date=19. april 2019 |archive-date=12. november 2016 |archive-url=https://web.archive.org/web/20161112120638/https://www.moviatrafik.dk/media/4432/aarsberetning-2013.pdf |url-status=dead }}</ref><ref>{{Cite web |url=https://www.moviatrafik.dk/media/5552/trafikplan-2016.pdf |title=Trafikplan 2016, s. 19-20, 71 |access-date=19. april 2019 |archive-date=15. marts 2017 |archive-url=https://web.archive.org/web/20170315001241/https://www.moviatrafik.dk/media/5552/trafikplan-2016.pdf |url-status=dead }}</ref>
Historie Foreninger Organisationer